మరొకరి పరాజయాన్ని ఎంజాయ్ చేసే మనస్తత్వం తనకు లేదని క్లారిటీ ఇచ్చాడట టాలీవుడ్లోని ఆ స్టార్ రైటర్. ఈ రకంగా ఇండస్ట్రీలో తనపై వస్తున్న రూమర్స్కు చెక్ పెట్టే ప్రయత్నం చేశాడట. ఇండస్ట్రీలో ఎన్నో సినిమాలకు కలసి పని చేశారు దర్శకుడు శ్రీను వైట్ల, రైటర్ కోన వెంకట్.. ఆ తరువాత వారి మధ్య వచ్చిన విభేదాల కారణంగా దూరమయ్యారు. కొంతకాలం ఒకరిపై ఒకరు కారాలు మిరియాలు నూరుకున్నట్టు గుసగుసలు కూడా వినిపించాయి. 'ఆగడు' సినిమాకు కలసి పని చేయని శ్రీను వైట్ల, కోన వెంకట్... ఆ తరువాత 'బ్రూస్ లీ' కోసం మళ్లీ ఒక్కటయ్యారు. అయితే ఈ సినిమా బాక్సాఫీస్ దగ్గర బోల్తా కొట్టడంతో ఎవరి దారి వాళ్లు చూసుకున్నారు. ఇక ఈ ఇద్దరు మళ్లీ కలసి పని చేసే అవకాశం లేదని ఇండస్ట్రీ వర్గాలు ఓపెన్గానే అంటున్నాయి. ఇదిలా ఉంటే రీసెంట్గా శ్రీను వైట్ల పరాజయాన్ని రైటర్ కోన వెంకట్ బాగా ఎంజాయ్ చేస్తున్నాడనే పుకార్లు మొదలయ్యాయి. తనను కాదని వెళ్లిపోయిన శ్రీను వైట్ల ఫెయిల్యూర్ చూసి కోన ఫుల్ హ్యాపీగా ఉన్నాడనే ప్రచారం జోరుగా సాగుతోంది. అయితే దీనిపై రీసెంట్గా తన సన్నిహితుల దగ్గర ఓపెన్ అయ్యాడట టాలీవుడ్ స్టార్ రైటర్. శ్రీను వైట్ల ఫెయిల్యూర్ కారణంగా తాను సంతోషపడ్డానని వస్తున్న వార్తల్లో నిజం లేదని కోన క్లారిటీ ఇచ్చినట్టు సమాచారం. తాను మరొకరి పరాజయం కారణంగా ఆనందపడే వ్యక్తిని కాదని, ఆ మాటకొస్తే తన సినిమాలు కూడా బాక్సాఫీస్ దగ్గర బోల్తా కొట్టాయని వివరించాడట. సక్సెస్ అండ్ ఫెయిల్యూర్స్ ఇండస్ట్రీలో కామన్ అని, శ్రీను వైట్లతో ఇప్పటికీ తనకు పర్సనల్గా మంచి రిలేషన్స్ ఉన్నాయని చెప్పాడట. మొత్తానికి కోన వెంకట్తో గొడవపడినప్పటి నుంచి పరాజయాలను చవిచూస్తున్న శ్రీను వైట్ల.. మళ్లీ అతడితో విభేదాలను పక్కనపెట్టి కలసి పని చేస్తాడేమో చూడాలి.
marokari paraajayaanni enjay chese manastatvam tanaku ledani clarity ichadata talivudloni aa star raiter. ee rakamgaa industrylo tanapai vastunna roomarsku chec pette prayatnam chesadata. industrylo enno sinimaalaku kalasi pani chesaru darsakudu srinu vaitla, raiter kona venkat.. aa taruvaata vaari madhya vachina vibhedaala kaaranamgaa dooramayyaaru. kontakaalam okaripai okaru kaaraalu miriyaalu noorukunnattu gusagusalu kuudaa vinipinchaayi. 'aagadu' sinimaaku kalasi pani cheyani srinu vaitla, kona venkat... aa taruvaata 'broos lee' kosam malli okkatayyaru. ayithe ee sinima baxafis daggara bolta kottadamtho evari daari vaallu chusukunnaru. ika ee iddaru malli kalasi pani chese avakaasam ledani industry vargaalu opengaane antunnayi. idila unte resentga srinu vaitla paraajayaanni raiter kona venkat baga enjay chestunnadane pukaarlu modalayyayi. tananu kaadani vellipoyina srinu vaitla failure chusi kona ful happiga unnadane prachaaram jorugaa saagutondi. ayithe deenipai resentga tana sannihitula daggara open ayyadata tollivood star raiter. srinu vaitla failure kaaranamgaa taanu santoshapaddaanani vastunna vaartallo nijam ledani kona clarity ichinattu samacharam. taanu marokari parajayam kaaranamgaa anandapade vyaktini kaadani, aa matakoste tana cinimaalu kuudaa baxafis daggara bolta kottayani vivarinchaadata. suxes and failures industrylo kaman ani, srinu vaitlatho ippatikee tanaku parsanalga manchi relations unnaayani cheppadata. mottaaniki kona venkatto godavapadinappati nunchi paraajayaalanu chavichustunna srinu vaitla.. malli atadito vibhedaalanu pakkanapetti kalasi pani chestademo chudali.